CELEX: 32010R0632
Language: lt
Date: 2010-07-19 00:00:00
Title: 2010 m. liepos 19 d. Komisijos reglamentas (ES) Nr. 632/2010, iš dalies keičiantis Reglamentą (EB) Nr. 1126/2008, priimantį tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, kiek tai susiję su 24-uoju tarptautiniu apskaitos standartu (TAS) ir 8-uoju tarptautiniu finansinės atskaitomybės standartu (TFAS)  Tekstas svarbus EEE

20.7.2010   
            
            
               LT
            
            
               Europos Sąjungos oficialusis leidinys
            
            
               L 186/1
            
         KOMISIJOS REGLAMENTAS (ES) Nr. 632/2010
   2010 m. liepos 19 d.
   iš dalies keičiantis Reglamentą (EB) Nr. 1126/2008, priimantį tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, kiek tai susiję su 24-uoju tarptautiniu apskaitos standartu (TAS) ir 8-uoju tarptautiniu finansinės atskaitomybės standartu (TFAS)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
   kadangi:
   
               (1)
            
            
               Komisijos reglamentu (EB) Nr. 1126/2008 (2) priimti tam tikri tarptautiniai standartai ir aiškinimai, galioję 2008 m. spalio 15 d.
            
         
               (2)
            
            
               2009 m. lapkričio 4 d. Tarptautinių apskaitos standartų valdyba (TASV) paskelbė persvarstytą 24-ąjį tarptautinį apskaitos standartą (TAS) Susijusių šalių atskleidimas (toliau – persvarstytas 24-asis TAS). Persvarstyto 24-ojo TAS pakeitimais siekiama supaprastinti susijusios šalies apibrėžtį kartu pašalinant tam tikrą vidinį nenuoseklumą ir su valdžios institucija susijusiems ūkio subjektams suteikiama tam tikrų išimčių dėl informacijos, kurią šie ūkio subjektai turi pateikti dėl susijusių šalių sandorių, kiekio.
            
         
               (3)
            
            
               Pasikonsultavus su Europos finansinės atskaitomybės patariamosios grupės (EFAPG) techninių ekspertų grupe (TEG) patvirtinama, kad persvarstytas 24-asis TAS atitinka Reglamento (EB) Nr. 1606/2002 3 straipsnio 2 dalyje išdėstytus techninius priėmimo kriterijus. Pagal 2006 m. liepos 14 d. Komisijos sprendimą 2006/505/EB, įsteigiantį Nuomonės apie apskaitos standartus vertinimo grupę, kuri konsultuotų Komisiją Europos finansinės atskaitomybės patariamosios grupės (EFAPG) nuomonių objektyvumo ir neutralumo klausimais (3), Nuomonės apie apskaitos standartus vertinimo grupė apsvarstė EFAPG nuomonę dėl standarto tvirtinimo ir Komisiją informavo, kad ta nuomonė gerai subalansuota ir objektyvi.
            
         
               (4)
            
            
               Siekiant užtikrinti tarptautinių apskaitos standartų nuoseklumą, priėmus persvarstytą 24-ąjį TAS, turi būti taisomas 8-asis tarptautinis finansinės atskaitomybės standartas (TFAS).
            
         
               (5)
            
            
               Todėl Reglamentas (EB) Nr. 1126/2008 turėtų būti atitinkamai iš dalies pakeistas.
            
         
               (6)
            
            
               Šiame reglamente nustatytos priemonės atitinka Apskaitos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1126/2008 priedas iš dalies keičiamas taip:
   
               1)
            
            
               24-asis tarptautinis apskaitos standartas (TAS) pakeičiamas persvarstytu 24-uoju TAS, kaip nurodyta šio reglamento priede;
            
         
               2)
            
            
               8-asis tarptautinis finansinės atskaitomybės standartas (TFAS) iš dalies keičiamas, kaip nurodyta šio reglamento priede.
            
         2 straipsnis
   Visos įmonės šio reglamento priede pateiktą 24-ąjį TAS ir 8-ojo TFAS pataisą taiko ne vėliau kaip nuo pirmųjų joms taikomų finansinių metų, prasidedančių po 2010 m. gruodžio 31 d., pradžios.
   3 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. liepos 19 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 243, 2002 9 11, p. 1.
   
      (2)  OL L 320, 2008 11 29, p. 1.
   
      (3)  OL L 199, 2006 7 21, p. 33.
   
      PRIEDAS
      
         TARPTAUTINIAI APSKAITOS STANDARTAI
      
      
                  24-asis TAS
               
               
                  
                     24-asis TAS Susijusių šalių atskleidimas
                     
                  
               
            
                  8-asis TFAS
               
               
                  
                     8-ojo TFAS Veiklos segmentai pataisa
                  
               
            „Galima platinti Europos ekonominėje erdvėje. Visos už Europos ekonominės erdvės ribų esančios teisės, išskyrus teises platinti asmeniniam ar kitam teisingam naudojimui, saugomos. Išsamesnės informacijos galima rasti TASV tinklalapyje www.iasb.org“
      
         24-asis tarptautinis apskaitos standartas
      
      
         
            Susijusių šalių atskleidimas
         
      
      TIKSLAS
      
                  1
               
               
                  Šio standarto tikslas – užtikrinti, kad ūkio subjekto finansinėse ataskaitose būtų atskleista informacija, būtina siekiant atkreipti dėmesį, kad susijusių šalių buvimas, su šiomis šalimis siejami sandoriai ir skolų likučiai, įskaitant įsipareigojimus, gali turėti įtakos šio ūkio subjekto finansinei būklei, taip pat pelnui ar nuostoliams.
               
            TAIKYMAS
      
                  2
               
               
                  Šis standartas turi būti taikomas:
                  
                              
                                 a)
                              
                           
                           
                              
                                 nustatant susijusių šalių santykius ir sandorius;
                           
                        
                              
                                 b)
                              
                           
                           
                              
                                 nustatant ūkio subjekto ir susijusių šalių skolų likučius, įskaitant įsipareigojimus;
                           
                        
                              
                                 c)
                              
                           
                           
                              
                                 nustatant aplinkybes, kurioms esant reikalaujama atskleisti a ir b punktuose nurodytus duomenis; ir
                              
                           
                        
                              
                                 d)
                              
                           
                           
                              
                                 nustatant, kokią informaciją būtina atskleisti apie minėtus straipsnius.
                           
                        
            
                  3
               
               
                  Šiame standarte reikalaujama atskleisti susijusių šalių santykius, sandorius ir skolų likučius, įskaitant įsipareigojimus, konsoliduotose ir atskirose patronuojančios įmonės, dalininko ar investuotojo finansinėse ataskaitose, pateikiamose vadovaujantis 27-uoju TAS „Konsoliduotos ir atskiros finansinės ataskaitos“. Šis standartas taip pat taikomas individualioms finansinėms ataskaitoms.
               
            
                  4
               
               
                  Susijusios šalies sandoriai su kitais grupės ūkio subjektais ir skolų šiems ūkio subjektams likučiai atskleidžiami ūkio subjekto finansinėse ataskaitose. Grupės vidaus susijusių šalių sandoriai ir skolų likučiai eliminuojami rengiant konsoliduotas grupės finansines ataskaitas.
               
            SUSIJUSIŲ ŠALIŲ ATSKLEIDIMO TIKSLAS
      
                  5
               
               
                  Susijusių šalių santykiai yra įprasta prekybos ir verslo ypatybė. Pavyzdžiui, ūkio subjektai dažnai dalį savo veiklos vykdo per dukterines įmones, bendras įmones ir asocijuotąsias įmones. Esant tokioms aplinkybėms ūkio subjektas gali paveikti ūkio subjekto, į kurį investuojama, finansinę ir veiklos politiką kontrolės, bendros kontrolės arba reikšmingos įtakos būdu.
               
            
                  6
               
               
                  Susijusių šalių santykiai gali daryti poveikį ūkio subjekto pelnui ar nuostoliams ir jo finansinei būklei. Susijusios šalys gali sudaryti tokius sandorius, kurių nesudarytų nesusijusios šalys. Pavyzdžiui, ūkio subjektas, parduodantis prekes jį patronuojančiai įmonei jų savikaina, kitam klientui prekių tokiomis sąlygomis gali ir neparduoti. Be to, sandorių tarp susijusių šalių sumos gali skirtis nuo sandorių tarp nesusijusių šalių sumų.
               
            
                  7
               
               
                  Susijusių šalių santykiai gali paveikti ūkio subjekto pelną ar nuostolius ir finansinę būklę net tada, kai nevykdomi susijusių šalių sandoriai. Vien tokių santykių buvimas gali daryti poveikį ūkio subjekto sandoriams su kitomis šalimis. Pavyzdžiui, dukterinė įmonė gali nutraukti santykius su prekybos partneriu, kai patronuojanti įmonė įsigyja kitą dukterinę įmonę, besiverčiančią tuo pačiu verslu, kaip ir buvęs prekybos partneris. Arba viena šalis gali susilaikyti nuo tam tikrų veiksmų dėl reikšmingos kitos šalies įtakos, pavyzdžiui, patronuojanti įmonė gali nurodyti savo dukterinei įmonei nevykdyti tyrimo ir plėtros veiklos.
               
            
                  8
               
               
                  Dėl šių priežasčių žinios apie ūkio subjekto susijusių šalių sandorius, skolų likučius, įskaitant įsipareigojimus, ir santykius gali turėti įtakos tam, kaip finansinių ataskaitų vartotojai įvertins ūkio subjekto veiklą, įskaitant jo patiriamą riziką ir galimybes.
               
            APIBRĖŽTYS
      
                  9
               
               
                  Toliau pateikiami šiame standarte vartojami terminai su jų apibrėžtimis:
                  
                     
                        Susijusi šalis yra asmuo arba ūkio subjektas, susijęs su finansines ataskaitas rengiančiu ūkio subjektu (šiame standarte vadinamas „ataskaitas teikiančiu ūkio subjektu“).
                  
                  
                              
                                 a)
                              
                           
                           
                              
                                 Asmuo arba artimas to asmens šeimos narys yra susijęs su ataskaitas teikiančiu ūkio subjektu, jei tas asmuo:
                              
                              
                                          
                                             i)
                                          
                                       
                                       
                                          
                                             kontroliuoja arba bendrai kontroliuoja ataskaitas teikiantį ūkio subjektą;
                                          
                                       
                                    
                                          
                                             ii)
                                          
                                       
                                       
                                          
                                             turi reikšmingos įtakos ataskaitas teikiančiam ūkio subjektui; arba
                                          
                                       
                                    
                                          
                                             iii)
                                          
                                       
                                       
                                          
                                             yra vienas iš ataskaitas teikiančio ūkio subjekto arba jį patronuojančios įmonės pagrindinių vadovaujančių darbuotojų.
                                          
                                       
                                    
                        
                              
                                 b)
                              
                           
                           
                              
                                 Ūkio subjektas yra susijęs su ataskaitas teikiančiu ūkio subjektu, jei taikoma bet kuri iš šių sąlygų:
                              
                              
                                          
                                             i)
                                          
                                       
                                       
                                          
                                             ūkio subjektas ir ataskaitas teikiantis ūkio subjektas priklauso tai pačiai grupei (tai reiškia, kad kiekviena patronuojanti įmonė, dukterinė įmonė ir bendra dukterinė įmonė yra susijusi su kitomis);
                                          
                                       
                                    
                                          
                                             ii)
                                          
                                       
                                       
                                          
                                             vienas ūkio subjektas yra kito ūkio subjekto asocijuotoji įmonė arba bendra įmonė (arba grupės, kuriai priklauso kitas ūkio subjektas, asocijuotoji įmonė arba bendra įmonė);
                                          
                                       
                                    
                                          
                                             iii)
                                          
                                       
                                       
                                          
                                             abu ūkio subjektai yra tos pačios trečiosios šalies bendros įmonės;
                                          
                                       
                                    
                                          
                                             iv)
                                          
                                       
                                       
                                          
                                             vienas ūkio subjektas yra trečiosios šalies bendra įmonė, o kitas ūkio subjektas yra trečiosios šalies asocijuotoji įmonė;
                                          
                                       
                                    
                                          
                                             v)
                                          
                                       
                                       
                                          
                                             ūkio subjektas yra išmokų, mokamų ataskaitas teikiančio ūkio subjekto arba su juo susijusio ūkio subjekto darbuotojams, pasibaigus jų tarnybos laikui, plano vykdytojas. Jei ataskaitas teikiantis ūkio subjektas pats yra tokio plano vykdytojas, finansuojantys darbdaviai taip pat yra susiję su ataskaitas teikiančiu ūkio subjektu;
                                          
                                       
                                    
                                          
                                             vi)
                                          
                                       
                                       
                                          
                                             ūkio subjektą kontroliuoja arba bendrai kontroliuoja a punkte nurodytas asmuo;
                                          
                                       
                                    
                                          
                                             vii)
                                          
                                       
                                       
                                          
                                             a punkto i papunktyje nurodytas asmuo turi reikšmingos įtakos ūkio subjektui arba yra vienas iš ūkio subjekto (arba ūkio subjekto patronuojančios įmonės) pagrindinių vadovaujančių darbuotojų.
                                          
                                       
                                    
                        
                     
                        Susijusių šalių sandoris – išteklių, paslaugų arba įsipareigojimų perdavimas tarp ataskaitas teikiančio ūkio subjekto ir susijusios šalies, neatsižvelgiant į tai, nustatoma kokia nors kaina ar ne.
                  
                  
                     
                        Artimi asmens šeimos nariai – šeimos nariai, kurie gali turėti įtakos asmeniui arba kuriems asmuo gali turėti įtakos sandoriuose su ūkio subjektu; jie gali būti:
                  
                  
                              
                                 a)
                              
                           
                           
                              
                                 to asmens vaikai ir sutuoktinis arba šeimyninis partneris;
                              
                           
                        
                              
                                 b)
                              
                           
                           
                              
                                 to asmens sutuoktinio arba šeimyninio partnerio vaikai; ir
                              
                           
                        
                              
                                 c)
                              
                           
                           
                              
                                 to asmens arba jo sutuoktinio arba šeimyninio partnerio išlaikytiniai.
                              
                           
                        
                     
                        Kompensacija apima visas išmokas darbuotojams (kaip apibrėžta 19-ajame TAS „Išmokos darbuotojams“), įskaitant tas, kurioms taikomas 2-asis TFAS „Mokėjimas akcijomis“. Išmokos darbuotojams – tai visų formų atlygis, mokamas, mokėtinas ar teikiamas paties ūkio subjekto ar ūkio subjekto vardu mainais už šiam ūkio subjektui suteiktas paslaugas. Tai taip pat ir toks patronuojančios įmonės vardu ūkio subjektui mokamas atlygis. Kompensacija yra:
                  
                  
                              
                                 a)
                              
                           
                           
                              
                                 trumpalaikės išmokos darbuotojams, tokios kaip alga, atlyginimas ir socialinio draudimo įmokos, mokamos metinės atostogos ir mokamos atostogos dėl ligos, pelno dalis ir priemokos (jei išmokamos per dvylika mėnesių po ataskaitinio laikotarpio pabaigos) ir nepiniginės išmokos (tokios kaip sveikatos priežiūra, būstas, automobiliai ir nemokamos ar dotuojamos prekės ir paslaugos) esamiems darbuotojams;
                              
                           
                        
                              
                                 b)
                              
                           
                           
                              
                                 išmokos, mokamos pasibaigus tarnybos laikotarpiui, tokios kaip pensijos, kitos pašalpos, mokamos išeinant į pensiją, gyvybės draudimas ir sveikatos priežiūra pensiniu laikotarpiu;
                              
                           
                        
                              
                                 c)
                              
                           
                           
                              
                                 kitos ilgalaikės išmokos darbuotojams, įskaitant išmokas, mokamas už ilgalaikį darbą ar mokslininko atostogas, išmokas jubiliejaus proga ar kitas su ilgalaikiu darbu susijusias išmokas, ilgalaikio nedarbingumo išmokas ir (jei išmokama per dvylika ar daugiau mėnesių po laikotarpio pabaigos) pelno dalį, priemokas ir atidėtas kompensacijas;
                              
                           
                        
                              
                                 d)
                              
                           
                           
                              
                                 išeitinės išmokos; ir
                              
                           
                        
                              
                                 e)
                              
                           
                           
                              
                                 mokėjimas akcijomis.
                              
                           
                        
                     
                        Kontrolė – teisė valdyti ūkio subjekto finansinę ir veiklos politiką, siekiant gauti naudos iš jo veiklos.
                  
                  
                     
                        Bendra kontrolė – sutartimi įteisintas ekonominės veiklos kontrolės pasidalijimas.
                  
                  
                     
                        Pagrindiniai vadovaujantys darbuotojai – asmenys, kurie turi valdžią ir yra tiesiogiai ar netiesiogiai atsakingi už ūkio subjekto veiklos planavimą, vadovavimą šiai veiklai ir jos kontrolę, pvz., direktoriai (generalinis direktorius ar kiti).
                  
                  
                     
                        Reikšminga įtaka – teisė dalyvauti priimant ūkio subjekto finansinės ir ekonominės veiklos politikos sprendimus, tačiau tai nėra šios politikos kontrolė. Reikšmingą įtaką gali garantuoti akcijų nuosavybė, įstatai arba sutartis.
                  
                  
                     
                        Valdžios institucija – vyriausybė, vyriausybės agentūros ir panašios vietinės, nacionalinės ir tarptautinės institucijos.
                  
                  
                     
                        Su valdžios institucija susijęs ūkio subjektas – ūkio subjektas, kuris yra valstybės kontroliuojamas, bendrai kontroliuojamas arba kuriam valstybė turi reikšmingos įtakos.
                  
               
            
                  10
               
               
                  Vertinant kiekvieną įmanomą susijusių šalių santykių atvejį, dėmesys turi būti sutelkiamas ne tik į teisinę formą, bet ir santykių esmę.
               
            
                  11
               
               
                  Šiame standarte susijusiomis šalimis nelaikomi:
                  
                              a)
                           
                           
                              du ūkio subjektai vien todėl, kad jie turi bendrą direktorių ar kitą pagrindinį vadovaujantį darbuotoją, arba todėl, kad vieno ūkio subjekto pagrindinis vadovaujantis darbuotojas turi reikšmingos įtakos kitam ūkio subjektui;
                           
                        
                              b)
                           
                           
                              du dalininkai vien todėl, kad jie bendrai kontroliuoja bendrą įmonę;
                           
                        
                              c)
                           
                           
                              
                                          i)
                                       
                                       
                                          finansų teikėjai;
                                       
                                    
                                          ii)
                                       
                                       
                                          profsąjungos;
                                       
                                    
                                          iii)
                                       
                                       
                                          komunalinių paslaugų įmonės; ir
                                       
                                    
                                          iv)
                                       
                                       
                                          vyriausybės departamentai ir agentūros, kurie nekontroliuoja ar bendrai nekontroliuoja ataskaitas teikiančio ūkio subjekto ir neturi jam reikšmingos įtakos;
                                       
                                    turintys įprastinių sandorių su ūkio subjektu (net jei jie gali paveikti ūkio subjekto veiksmų laisvę ar dalyvauti jam priimant sprendimus);
                           
                        
                              d)
                           
                           
                              klientas, tiekėjas, frančizės teisės suteikėjas, platintojas ar generalinis agentas, su kuriuo ūkio subjektas sudaro didelę savo verslo sandorių dalį, tik dėl atsiradusios ekonominės priklausomybės.
                           
                        
            
                  12
               
               
                  Susijusios šalies apibrėžtyje asocijuotoji įmonė apima asocijuotosios įmonės dukterines įmones, o bendra įmonė apima bendros įmonės dukterines įmones. Todėl, pavyzdžiui, asocijuotosios įmonės dukterinė įmonė ir investuotojas, turintis reikšmingos įtakos asocijuotajai įmonei, yra susiję vienas su kitu.
               
            ATSKLEIDIMAS
      
         Visi ūkio subjektai
      
      
                  13
               
               
                  Patronuojančios įmonės ir jos dukterinių įmonių santykiai atskleidžiami nepriklausomai nuo to, ar tarp šių susijusių šalių kada nors buvo sudarytų sandorių. Ūkio subjektas turi pateikti jį patronuojančios įmonės pavadinimą ir (jei jos skirtingos) pagrindinės kontroliuojančiosios šalies pavadinimą. Jeigu ūkio subjektą patronuojanti įmonė ir pagrindinė kontroliuojančioji šalis neteikia viešai prieinamų konsoliduotų finansinių ataskaitų, taip pat turi būti nurodomas kitos aukštesnės patronuojančios įmonės, kuri teikia tokias ataskaitas, pavadinimas.
               
            
                  14
               
               
                  Kad finansinių ataskaitų vartotojai galėtų susidaryti nuomonę apie susijusių šalių santykių įtaką ūkio subjektui, reikia atskleisti informaciją apie kontroliuojamus susijusių šalių santykius, neatsižvelgiant į tai, ar buvo sandorių tarp šių susijusių šalių.
               
            
                  15
               
               
                  Reikalavimas atskleisti susijusių šalių santykius tarp patronuojančios įmonės ir jos dukterinių įmonių taikomas kartu su 27-ojo TAS, 28-ojo TAS „Investicijos į asocijuotąsias įmones“ ir 31-ojo TAS „Dalys bendrose įmonėse“ atskleidimo reikalavimais.
               
            
                  16
               
               
                  13 dalyje nurodyta kita aukštesnė patronuojanti įmonė. Tai pirma grupės patronuojanti įmonė, pagal subordinaciją aukštesnė už tiesioginę patronuojančią įmonę, teikianti viešai prieinamas konsoliduotas finansines ataskaitas.
               
            
                  17
               
               
                  Ūkio subjektas turi pateikti bendrą pagrindinių vadovaujančių darbuotojų kompensacijos sumą ir sumas pagal šias kategorijas:
                  
                              
                                 a)
                              
                           
                           
                              
                                 trumpalaikės išmokos darbuotojams;
                           
                        
                              
                                 b)
                              
                           
                           
                              
                                 išmokos, mokamos pasibaigus tarnybos laikui;
                           
                        
                              
                                 c)
                              
                           
                           
                              
                                 kitos ilgalaikės išmokos;
                           
                        
                              
                                 d)
                              
                           
                           
                              
                                 išeitinės išmokos; ir
                              
                           
                        
                              
                                 e)
                              
                           
                           
                              
                                 mokėjimas akcijomis.
                              
                           
                        
            
                  18
               
               
                  Jeigu finansinių ataskaitų laikotarpiais ūkio subjektas turėjo susijusių šalių sandorių, jis turi atskleisti susijusių šalių santykių pobūdį, informaciją apie šiuos sandorius ir skolų likučius, įskaitant įsipareigojimus, reikalingą tam, kad informacijos naudotojai galėtų suprasti galimą šių santykių poveikį finansinėms ataskaitoms. Šie atskleidimo reikalavimai taikomi kartu su 17 straipsnio reikalavimais. Būtina atskleisti bent šią informaciją:
                  
                              
                                 a)
                              
                           
                           
                              
                                 sandorių sumas;
                           
                        
                              
                                 b)
                              
                           
                           
                              
                                 skolų likučių sumą, įskaitant įsipareigojimus, ir:
                              
                              
                                          
                                             i)
                                          
                                       
                                       
                                          
                                             jų terminus ir sąlygas, įskaitant tai, ar jie yra užtikrinti garantu, o taip pat skolų padengimo pobūdį; ir
                                          
                                       
                                    
                                          
                                             ii)
                                          
                                       
                                       
                                          
                                             išsamią informaciją apie bet kokias suteiktas ar gautas garantijas;
                                          
                                       
                                    
                        
                              
                                 c)
                              
                           
                           
                              
                                 abejotinų skolų, susijusių su skolų likučių suma, atidėjinius; ir
                              
                           
                        
                              
                                 d)
                              
                           
                           
                              
                                 per ataskaitinį laikotarpį pripažintas sąnaudas, susijusias su blogomis ar abejotinomis susijusių šalių skolomis.
                              
                           
                        
            
                  19
               
               
                  Pagal 18 straipsnį turi būti atskirai atskleista informacija apie:
                  
                              
                                 a)
                              
                           
                           
                              
                                 patronuojančią įmonę;
                           
                        
                              
                                 b)
                              
                           
                           
                              
                                 kitus ūkio subjektus, bendrai kontroliuojančius šį ūkio subjektą arba darančius jam reikšmingą įtaką;
                           
                        
                              
                                 c)
                              
                           
                           
                              
                                 dukterines įmones;
                           
                        
                              
                                 d)
                              
                           
                           
                              
                                 asocijuotąsias įmones;
                           
                        
                              
                                 e)
                              
                           
                           
                              
                                 bendras įmones, kurių dalininkas yra ūkio subjektas;
                           
                        
                              
                                 f)
                              
                           
                           
                              
                                 ūkio subjekto ar jį patronuojančios įmonės pagrindinius vadovaujančius darbuotojus; ir
                              
                           
                        
                              
                                 g)
                              
                           
                           
                              
                                 kitas susijusias šalis.
                           
                        
            
                  20
               
               
                  Pagal 19 straipsnį reikalaujamas sumų, mokėtinų susijusioms šalims arba iš jų gautinų, skirstymas į skirtingas grupes papildo 1-ojo TAS „Finansinių ataskaitų pateikimas“ reikalavimą pateikti informaciją finansinės būklės ataskaitoje arba aiškinamajame rašte. Šios grupės išplečiamos, siekiant pateikti išsamesnę susijusių šalių skolų likučių analizę, ir taikomos susijusių šalių sandoriams.
               
            
                  21
               
               
                  Sandorių, kuriuos reikia atskleisti tuo atveju, jeigu jie yra sudaryti su susijusia šalimi, pavyzdžiai:
                  
                              a)
                           
                           
                              produktų (baigtų ar nebaigtų gaminti) pirkimas arba pardavimas;
                           
                        
                              b)
                           
                           
                              nekilnojamojo ir kito turto pirkimas ar pardavimas;
                           
                        
                              c)
                           
                           
                              paslaugų teikimas ar gavimas;
                           
                        
                              d)
                           
                           
                              nuomos sutartys;
                           
                        
                              e)
                           
                           
                              tyrimų ir plėtros perdavimas;
                           
                        
                              f)
                           
                           
                              perdavimas pagal licencijų sutartis;
                           
                        
                              g)
                           
                           
                              perdavimai pagal finansinius susitarimus (įskaitant paskolas ir kapitalo įnašus grynaisiais pinigais ar natūra);
                           
                        
                              h)
                           
                           
                              garantijos arba užstato teikimas;
                           
                        
                              i)
                           
                           
                              įsipareigojimai ką nors padaryti, jei ateityje įvyktų arba neįvyktų tam tikras įvykis, įskaitant vykdomas sutartis (1) (pripažinti ir nepripažinti); ir
                           
                        
                              j)
                           
                           
                              ūkio subjekto vardu ar tos susijusios šalies vardu ūkio subjekto įvykdomi įsipareigojimai.
                           
                        
            
                  22
               
               
                  Patronuojančios ar dukterinės įmonės dalyvavimas nustatytų išmokų plane, pagal kurį rizika paskirstoma grupės ūkio subjektams, yra susijusių šalių sandoris (žr. 19-ojo TAS 34B straipsnį).
               
            
                  23
               
               
                  Informacija apie tai, kad susijusių šalių sandoriai buvo sudaryti sąlygomis, būdingomis sandoriams tarp nesusijusių šalių, atskleidžiama tik tada, kai tokias sąlygas galima pagrįsti.
               
            
                  24
               
               
                  Panašaus pobūdžio straipsniai gali būti atskleidžiami juos sujungiant, išskyrus tuos atvejus, kai atskiras pateikimas būtinas dėl to, kad būtų galima suprasti susijusių šalių sandorių įtaką ūkio subjekto finansinėms ataskaitoms.
               
            
         Su valdžios institucija susiję ūkio subjektai
      
      
                  25
               
               
                  Ataskaitas teikiantis ūkio subjektas atleidžiamas nuo prievolės vykdyti 18 straipsnio reikalavimus atskleisti susijusių šalių sandorius ir skolų likučius, įskaitant įsipareigojimus, kai susijusi šalis yra:
                  
                              
                                 a)
                              
                           
                           
                              
                                 valdžios institucija, kontroliuojanti, bendrai kontroliuojanti ataskaitas teikiantį ūkio subjektą arba turinti jam reikšmingos įtakos; ir
                              
                           
                        
                              
                                 b)
                              
                           
                           
                              
                                 kitas ūkio subjektas, kuris yra susijusi šalis dėl to, kad ta pati valdžios institucija kontroliuoja arba bendrai kontroliuoja tiek ataskaitas teikiantį ūkio subjektą, tiek kitą ūkio subjektą arba turi jiems reikšmingos įtakos.
                           
                        
            
                  26
               
               
                  Jeigu ataskaitas teikiantis ūkio subjektas taiko 25 straipsnyje numatytą išimtį, jis turi atskleisti tokią informaciją apie 25 straipsnyje nurodytus sandorius ir susijusius skolų likučius:
                  
                              
                                 a)
                              
                           
                           
                              
                                 valdžios institucijos pavadinimą ir jos santykių su ataskaitas teikiančiu ūkio subjektu pobūdį (t. y. kontrolė, bendra kontrolė arba reikšminga įtaka);
                              
                           
                        
                              
                                 b)
                              
                           
                           
                              
                                 tokią pakankamai išsamią informaciją, padedančią ūkio subjekto finansinių ataskaitų vartotojams suprasti susijusių šalių sandorių poveikį jo finansinėms ataskaitoms:
                              
                              
                                          
                                             i)
                                          
                                       
                                       
                                          
                                             kiekvieno savaime reikšmingo sandorio pobūdį ir sumą; ir
                                          
                                       
                                    
                                          
                                             ii)
                                          
                                       
                                       
                                          
                                             kitų sandorių, kurie yra reikšmingi kaip visuma, bet ne kiekvienas atskirai, atveju – kokybinį arba kiekybinį jų turinį. Sandorių tipai išvardyti 21 straipsnyje.
                                          
                                       
                                    
                        
            
                  27
               
               
                  Spręsdamas kaip išsamiai reikia atskleisti informaciją pagal 26 straipsnio b punkto reikalavimus, ataskaitas teikiantis ūkio subjektas atsižvelgia į susijusių šalių santykių artumą ir kitus veiksnius, kurie yra svarbūs nustatant sandorio reikšmingumo lygį, tokius kaip:
                  
                              a)
                           
                           
                              ar jis reikšmingas savo mastu;
                           
                        
                              b)
                           
                           
                              ar jis vykdomas ne rinkos sąlygomis;
                           
                        
                              c)
                           
                           
                              ar jis nepriskiriamas kasdienės veiklos operacijoms, pvz., verslo įsigijimas ir pardavimas;
                           
                        
                              d)
                           
                           
                              ar apie jį pranešta reguliavimo ar priežiūros institucijoms;
                           
                        
                              e)
                           
                           
                              ar apie jį pranešta aukštesniajai vadovybei;
                           
                        
                              f)
                           
                           
                              ar jam reikalingas akcininkų pritarimas.
                           
                        
            ĮSIGALIOJIMO DATA IR PEREINAMOSIOS NUOSTATOS
      
                  28
               
               
                  Ūkio subjektas šį standartą turi retrospektyviai taikyti 2011 m. sausio 1 d. ar vėliau prasidedančių ataskaitinių laikotarpių finansinėms ataskaitoms. Tiek visą standartą, tiek 25–27 straipsniuose nurodytas išimtis, taikomas su valdžios institucija susijusiems ūkio subjektams, leidžiama taikyti anksčiau. Jei ūkio subjektas taiko visą standartą arba tas dalines išimtis laikotarpiui, prasidedančiam iki 2011 m. sausio 1 d., jis turi atskleisti šį faktą.
               
            24-OJO TAS (2003 m.) PANAIKINIMAS
      
                  29
               
               
                  Šis standartas pakeičia 24-ąjį TAS „Susijusių šalių atskleidimas“ (persvarstytą 2003 m.).
               
            
         (1)  37-ajame TAS „Atidėjiniai, neapibrėžtieji įsipareigojimai ir neapibrėžtasis turtas“ vykdomos sutartys apibrėžiamos kaip sutartys, pagal kurias nė viena šalis neįvykdė savo prievolės arba abi šalys iš dalies jas įvykdė vienodu lygiu.
      
         Priedas
         
            8-ojo TFAS „Veiklos segmentai“ pataisa
         
         
                     A1
                  
                  
                     34 straipsnis iš dalies keičiamas kaip nurodyta toliau (naujas tekstas pabrauktas, o išbraukiamas tekstas perbrauktas) ir pridedamas 36B straipsnis.
                     
                                 34
                              
                              
                                 Ūkio subjektas turi pateikti informaciją apie pajamas, kurias jis gauna iš savo pagrindinių klientų. Jeigu pajamos iš sandorių su vienu išorės klientu sudaro 10 ar daugiau procentų ūkio subjekto pajamų, ūkio subjektas turi atskleisti šį faktą, bendrą pajamų, gaunamų iš kiekvieno tokio kliento, sumą ir segmentą arba segmentus, kurie teikia pajamų duomenis. Ūkio subjektas neturi atskleisti pagrindinio kliento tapatybės ar pajamų sumos, gaunamos iš tokio kliento, kurią nurodo kiekvienas segmentas. Pagal šį TFAS ūkio subjektų grupė, kuri, ataskaitas teikiančio ūkio subjekto žiniomis, yra bendrai kontroliuojama, yra laikoma vienu klientu.  valdžios institucija (, , , , ) ir ūkio subjektai, kurie, ataskaitas teikiančio ūkio subjekto žiniomis, yra tokios institucijos bendrai kontroliuojami, taip pat yra laikomi vienu klientu. .
                              
                           
                                 36B
                              
                              
                                 24-uoju TAS „Susijusių šalių atskleidimas“ (persvarstytas 2009 m.) 34 straipsnis iš dalies pakeistas metiniams laikotarpiams, prasidedantiems 2011 m. sausio 1 d. ar vėliau. Jei ūkio subjektas 24-ąjį TAS (persvarstytą 2009 m.) taiko ankstesniam ataskaitiniam laikotarpiui, 34 straipsnio pataisa turi būti taikoma tam ankstesniam laikotarpiui.